ÕIEND

Narva linna raamatupidamise sise-eeskiri kehtestatakse Raamatupidamise seaduse (RT I 2002, 102, 600; 2003, 88, 588; 2004, 90, 616; 2005, 61,478) ja Rahandusministri 11.12.2003 määruse nr.105 “Riigi raamatupidamise üldeeskiri” (RTL 2003, 130, 2103; 2004, 104, 1685; 2005, 26, 366) alusel. Antud hetkeni ei olnud Narva linnal ühtseid linna raamatupidamise sise-eeskirju, mis reguleeriks Narva linna asutuste ja hallatavate asutuste raamatupidamisarvestust, mille  puudumisest olid tingitud raskused jooksva raamatupidamisarvestuse pidamisel kui ka linna majandusaasta raamatupidamisaruannete koostamisel. Linna aastaaruannete auditi käigus olid tehtud mitmel korral märkused audiitori poolt ühtsete linna raamatupidamise sise-eeskirjade puudumisest. Seega, et lihtsustada linna asutuste raamatupidamisarvestust, märkuste saamist, on esitletavate sise-eeskirjade vastuvõtmine väga vajalik.

Narva linna munitsipaalasutuste raamatupidamise sise-eeskirja eesmärgiks on Narva linna kui avalik-õigusliku juriidilise isiku raamatupidamisarvestuse ja finantsaruandluse ühtse korra kehtestamine ning aruandluse tagamine. 

Eeskiri reguleerib Narva linna munitsipaalasutuste majandustehingute dokumenteerimist ja kirjendamist, varade ja kohustuste inventeerimist, raamatupidamise algdokumentide käivet ja säilitamist, raamatupidamisregistrite pidamist, kontoplaani, koodide ja lühendite kasutamist, vara põhi- ja käibevaraks liigitamise kriteeriume, arvutitarkvara kasutamist raamatupidamises ning aruannete koostamise korda.

Seoses sellega, et alates 2005 aastast on muutunud Raamatupidamise Toimkonna Juhendid (muutmine oli tingitud Raamatupidamise seaduse ning rahvusvaheliste standardite muutmisest), on muutunud vara arvestuse põhimõtted. Vastavalt eespool kirjeldatule vajab muutmist Narva Linnavolikogu 10.01.2001.a määruse nr.64/32 kinnitatud “Linnavara kõlbmatuks tunnistamise, mahakandmise ja hävitamise kord”.  Alates veebruarist on Narva Linnavalitsuse Linnavara- ja Majandusametis koostamisel uus kord, mis reguleerib linnavara kõlbmatuks tunnistamise, mahakandmise ja hävitamise.

Narva linna raamatupidamise sise-eeskirja koostamisel tehti koostööd kõikide linna asutuste raamatupidajatega. Mitmel korral esitleti Narva linna raamatupidamise sise-eeskirja nii asutuste raamatupidajatele kui ka asutuste juhtidele. Sise-eeskirja koostamise käigus olid tehtud asutuste raamatupidajate poolt muutmis- ja täiendusettepanekud, enamusega neist on arvestatud sise-eeskirja koostamisel.

Peale Narva linna raamatupidamise sise-eeskirja vastuvõtmist peavad Narva linna ametiasutused ja hallatavad ametiasutused vaatama üle senini kehtinud asutuste sise-eeskirju.

